'આ ઉંમરે હું ઝાડ ફરતે રાસડા લઇ શકું નહીં ઃમાધુરી
ડો.શ્રીરામ નેને સાથે લગ્ન કર્યા પછી ૧૯૯૯માં અમેરિકા સ્થળાંતર કર્યાના અંદાજે એક દાયકા પછી માધુરી દીક્ષિત નેને તેના પતિ અને બે સંતાનો સાથે બેગ-બિસ્તરા બાંધીને ભારત પાછી ફરી છે. અભિનેત્રીએ જણાવ્યા પ્રમાણે એક દાયકા દરમિયાન હિંદી ફિલ્મ ઇન્ડસ્ટ્રીમાં ઘણો ફેરફાર થયો છે.
'અમારા જમાના કરતા આજે ઇન્ડસ્ટ્રી અને તેના લોકો વધુ ચાલાક બન્યા છે. હવે દરેક વસ્તુ માટે પધ્ધતિસરની યોજના બને છે. અમારા જમાનામાં સ્ક્રિપ્ટ પ્રત્યેના લગાવને કારણે રોકાણકારો પૈસા રોકતા હતા પરંતુ, હવે વેપારની દ્રષ્ટિએ ફિલ્મને તોલવામાં આવે છે. મને આજે પણ યાદ છે કે તે સમયે એક ફિલ્મનું શૂટિંગ વર્ષો સુધી ચાલતું હતું જ્યારે હવે ત્રણ મહિનાની અંદર જ શૂટિંગ પૂરું થઇ જાય છે. અને ફિલ્મ પોસ્ટ-પ્રોડકશન માટે જાય છે.' એમ તેણે જણાવ્યું હતું.
માત્ર ફિલ્મ નિર્માણ જ નહીં પરંતુ તેમનું સ્થાન મજબૂત કરવાની કલાકારોની પદ્ધતિ પણ બદલાઇ ગઇ હોવાનું અભિનેત્રીને લાગે છે.' આજે લોકો તેમને વિશે જાણે, તે શું કરી રહ્યા છે એ સમાચાર લોકો સુધી પહોંચે અને તેઓ સતત લોકોની નજરમાં અને મનમાં રહે છે વાત કલાકારો માટે મહત્વની બની ગઇ છે. અમારા સમયમાં માત્ર બે કે ત્રણ જ ફિલ્મી મગેઝિનો હતા પરંતુ આજે મિડિયાનો વ્યાપ ઘણો વધી ગયો છે અને એક કલાકાર માટે તેમની કારકિર્દીની સંભાળ રાખવા માટે એક વ્યવસ્થિત પ્રોફેશનલ ટીમ હોવી આવશ્યક છે.' એમ અભિનેત્રીએ કહ્યું હતું. માધુરીની આ વાતથી સમજાઇ જાય છે કે શા માટે તેણે વર્ષો જૂના તેના વફાદાર મેનેજર રાકેશનાથને સ્થાને હવે એક પ્રોફેશનલ કંપનીની સેવા લેવાનું પસંદ કર્યું છે. તાજેતરમાં માધુરીએ 'દેઢ ઇશ્કિયા' અને 'ગુલાબ ગેન્ગ' નામની બે ફિલ્મ સાઇન કરી છે. 'આ બંને ફિલ્મની સ્ક્રિપ્ટ ઘણી ચૂસ્ત છે